钦定古今图书集成/明伦汇编/闺媛典/第013卷 > 《春词和韵五首》前人
## 钦定古今图书集成/明伦汇编/闺媛典/第013卷 > 《春词和韵五首》前人

日射珠帘试晓晴，隙光斜上宝钗明。碧纱窗下无消
息，闲数吴蚕几个生。

暖风深巷卖花天，争买繁华袅鬓边。拣得一枝红踯
躅，隔帘抛与沈郎钱。

双鹓不惜涴泥沙，闲逐吴姬斗草芽。赢得阿娇金半
臂，背人含笑入桃花。

贪逐春风趁伴游，不知明月上梢头。儿夫若问归迟
意，几度穿花避紫骝。